ועדת החינוך, התרבות והספורט, כנסת 16, פרוטוקול מספר 358, 2004-12-23 10:00

ועד ההורים: אני כבר 6 שנים בוועד, כאשר 5 שנים אני מתפקד כיו"ר הוועד.

ועד ההורים: אם אני מסתכל אחורה, אני מאוד מאושר.

מל פולישוק-בלוך: בניגוד לתקופה הקודמת.

ועד ההורים: אני נהנה שהילדים האלה שותפים, יושבים כאן איתנו ואמרים את הדעה שלהם.

ועד ההורים: בשנה הראשונה של רותי כאן, לא עשיתי לה חיים קלים.

ועד ההורים: הגענו למסקנה שבלי שיתוף לא זזים דברים.

ועד ההורים: אני מדבר על ההורים, על הילדים, המורים, ההנהלה והרשות.

ועד ההורים: אם הוא מאושר, אנחנו יכולים בנימה אופטימית לסיים את הישיבה.

מל פולישוק-בלוך: זה מאוד חשוב.

מל פולישוק-בלוך: אני הייתי הרבה שנים פעילה בוועדי הורים, ואני לא הסכמתי שיתייחסו אליי כמי שכותב שק בלבד.

מל פולישוק-בלוך: אני חושבת, שצריך להקשיב להורים ולשתף אותם.

מל פולישוק-בלוך: ההורים צריכים להיות מעורבים, ואנחנו יודעים את ההבדל בין מעורבים למתערבים.

מל פולישוק-בלוך: כשעושים את הדברים האלה נכון עם המשולש שמוכרח להיות מחובר, ההורים, בית ספר ותלמידים, מוכרחים להגיע להישגים.

מל פולישוק-בלוך: הייתי נשארת אתכם כל היום, כי מאוד כיף פה, אבל אנחנו חייבים לראות מקומות נוספים.

מל פולישוק-בלוך: אני רוצה להודות לכם.

מל פולישוק-בלוך: ביקור באולפנת הראל

יהודה חזן: אצלנו פעל פרוייקט מחויבות אישית.

יהודה חזן: אחוז הבנות שהשתתפו בפרוייקט וקיבלו תעודת בגרות, היה 90%.

יהודה חזן: זה נפסק, לצערי.

יהודה חזן: עיריית נהרייה שמחה להקים מענה לבנות.

יהודה חזן: לנו הקצו רק 15 מקומות.

יהודה חזן: אני רוצה שכל הבנות תשתתף.

יהודה חזן: היום יש פרוייקט דומה כזה בשלומי.

יהודה חזן: היה לנו פרוייקט ניצנים.

יהודה חזן: סטודנטים מחיפה הגיעו לבית הספר ללמד את הילדים בשעות אחר הצוהריים, עד השעה 19:00 היו גם הסעות על חשבון הפרוייקט.

מל פולישוק-בלוך: האם זה קיים עדיין?

יהודה חזן: לא, גם זה הופסק.

מל פולישוק-בלוך: למה זה הופסק?

דורון משה: לא היו תקציבים, לא חולקו מלגות.

שושנה כהן: חשוב לציין שהפרוייקט של יעקב וייס שפעל בשנה שעברה, היה פרוייקט שמיועד לתלמידים שהיו גבוליים, כאשר המגמה היתה להובילם לקראת תעודת בגרות.

שושנה כהן: במקביל לעמותת עתידים, נפתח פרוייקט, כאשר המגמה היא לחזק את המצוינים ולא את החלשים.

שושנה כהן: אני חושבת, שרצוי מאוד לחשוב גם על אותם תלמידים שגרים במקומות אחרים, כמו זרעית, שתולה ושלומי, מקומות שלא תמיד המצב הכלכלי של הילדים האלה הוא טוב, ולא תמיד הילדים האלה יכולים בכוחות עצמם ללמוד או לקחת שיעורי עזר כדי להגיע לתעודת בגרות.

שושנה כהן: הפרוייקט הזה לא פעם דחף תלמידים, ואפשר לומר שבזכותו הם הצליחו להשיג את תעודת הבגרות.

שושנה כהן: חשוב לחשוב על מצוינים, אבל גם על הילדים האלה.

מל פולישוק-בלוך: האם הקרן הפסיקה את הפרוייקט הזה?

שושנה כהן: אני רואה את זה בלשון.

שושנה כהן: אם הילדים האלה לא יקבלו את מה שהם יקבלו כאן, הם לא יקבלו את זה במקום אחר.

מל פולישוק-בלוך: זה ברור, אבל זה לא צריך להיות אחד על חשבון השני.

שושנה כהן: יש בתי ספר שבהם יש תקציבים פנימיים, ההורים הולכים ומשלמים, ופה אין את זה.

דובר: המועצות לקחו על עצמן את פעילויות אחר הצוהריים.

דובר: בשלומי זה הופסק לגמרי.

שושנה כהן: עכשיו פותחים.

יהודה חזן: אנחנו מקבלים כל תלמידה שרוצה ללמוד באולפנה, מבלי להסתכל על ההישג הלימודי שלה.

יהודה חזן: אנחנו מאפשרים לכל תלמידה לגשת לתוכנית לבחינות הבגרות.

יהודה חזן: יש לנו שני מסלולים, מסלול לכיתה עיונית וטכנולוגית, שמשתדלים להביא אותם להוציא תעודת בגרות מינימליסטית.

מל פולישוק-בלוך: האם מי שרוצה לעשות יותר יכול?

יהודה חזן: בוודאי.

יהודה חזן: הבנות במסלול המקצועות, מגדילות יותר מאשר מקצוע אחד.

יהודה חזן: כל אחת מרחיבה מקצועי מדעי אחד ומקצוע הומני אחד.

יהודה חזן: יש בנות שמוסיפות עוד מקצוע אחד, אמנות ברמה של 5 יחידות.

יהודה חזן: בכיתה י' של השנה יש לנו שתי כיתות מדעים בהדרכת מנחים למחשבים וטכנולוגיה.

יהודה חזן: היום יש לנו יום עיון בנושא של אלימות במשפחה ביד לבנים.

יהודה חזן: התופעה הזו לא קיימת אצלנו.

יהודה חזן: ללמד בנות, זה עולם אחר לגמרי.

יהודה חזן: לכן, אנחנו לא צריכים לבזבז הרבה על הצד החינוכי של הבנות.

מל פולישוק-בלוך: האם הבנות נפגשות עם בנים?

תלמידה: בתנועות נוער.

תלמידה: היו”ר מלי פולישוק-בלוך: האם כולן בבני עקיבא?

יהודה חזן: כמעט כולן.

יהודה חזן: חלק מהחניכים נמצאים בבית ספר סמוך.

מל פולישוק-בלוך: לזה התכוונתי.

מל פולישוק-בלוך: האם בין שני בתי הספר ישנן פעולות משותפות או שיש ניתוק מוחלט?

יהודה חזן: אין פעילויות משותפות.

יהודה חזן: במסגרת המרכז של יעקב וייס הם היו נפגשים.

יהודה חזן: אני רוצה לדבר על מועצת תלמידות.

יהודה חזן: בכל שנה נבחרות נציגות למועצת תלמידות, בבחירות דמוקרטיות וחופשיות לגמרי, כך שהן מחקות את הדמוקרטיה הנכונה.

יהודה חזן: השנה עשינו שינוי לעומת השנים הקודמות.

יהודה חזן: בדרך כלל בחרנו מועצת תלמידות ויו"ר מועצת תלמידות אחת, אבל ראינו שאנחנו מקפחים את הקטנות שמתביישות לדבר.

יהודה חזן: לכן הקמנו שתי מועצות מקבילות, כאשר הן פועלות גם ביחד וגם בנפרד.

יהודה חזן: יו"ר של החטיבה העליונה היא יו"ר של כולן, אבל ישנה עוד יו"ר של החטיבה התחתונה.

יהודה חזן: כמעט כל תלמידה בבית הספר מתנדבת בקהילה.

יהודה חזן: במסגרת כיתה י', במסגרת המחויבות האישית, כול תלמידה צריכה לתרום 60 שעות לקהילה, אבל אף אחת לא מסתפקת באותן 60 שעות.

יהודה חזן: הן מתנדבות בזמנן החופשי וזה לא פוגע בלימודים.

יהודה חזן: הן מתנדבות גם בכל בתי האבות כאן בעיר.

יהודה חזן: הפעילות נעשית גם לקראת כל חג.

יהודה חזן: חלקן מתנדבות בבתי חולים, או בפעילות עם ילדים במצב קשה שנמצאים במעון.

יהודה חזן: יש 8 תלמידות שהתנדבו שם ועשו דברים נפלאים.

יהודה חזן: לאחרונה, הצטרפתי לפעילות של הבנות באחד מבתי האבות פה בעיר.

יהודה חזן: ישנם קשישים במצב קשה, והן מצליחות להוציא מהן את החיוך.

יהודה חזן: הן מקבלות יותר מאשר הן נותנות.

יהודה חזן: הן חוזרות עם הרבה רשמים.

יהודה חזן: לדוגמא, הן חגגו יום הולדת לאדם שהגיע לגיל 100.

יהודה חזן: ישנן גם התנדבויות למען תלמידות בית הספר.

יהודה חזן: תלמידות כיתה י' מאמצות את תלמידות כיתה ז'.

יהודה חזן: ישנו פרוייקט נוסף שהתחלנו אותו השנה בכיתה יא', ומטרתו לדבר בגובה העיניים ללא נוכחות של מורה.

יהודה חזן: יש לנו מדרשה תורנית שהיא פרי יצירתן של התלמידות.

יהודה חזן: הן מכינות הפעלות ופעילויות לקראת חגים או אירועים, שאנחנו מחליטים עליהם ביחד.

יהודה חזן: אנחנו מקיימים גם שיחות אישיות עם התלמידות.

יהודה חזן: אנחנו לומדים הרבה על התלמידות, וזה מסייע להן וגם לנו, להבין ולהתחשב בהן.

יהודה חזן: פעם בשנה כל הכיתה יוצאת לסמינר בן יומיים.

יהודה חזן: השנה העלינו את הנושא של גדולת הנשים בתנ"ך.

מל פולישוק-בלוך: איפה אתם עושים את זה?

יהודה חזן: בכל שנה במקום אחר.

יהודה חזן: כיתות יא'-יב' מקבלות סמינר בנושא חיי משפחה, לקראת הכנתם לחיים.

יהודה חזן: מעל 80% מהתלמידות הולכות לשירות לאומי, כאשר 20% מתגייסות.

יהודה חזן: בשנים האחרונות אנחנו רואים שלמרות שיש לבנות אפשרות לשרת רק שנה אחת, מבקשות לשרת שנתיים, כאשר הן מחפשות את המקומות הקשים ביותר להן הן יוכלו לתרום.

יהודה חזן: הבת שלי שירתה בשערי צדק והשנה בקיבוץ לפיד.

יהודה חזן: פעם אחת בשבוע אנחנו נפגשים ביום שישי לקבלת שבת.

יהודה חזן: צמצמנו את השיעור ל-40 דקות.

יהודה חזן: כל שבוע כיתה אחרת לוקחת על עצמה את האחריות על ההפעלה של אותה קבלת שבת, הכוללת הצגה ושירה.

יהודה חזן: אני חושב, שנתחיל לתת לבנות לדבר.

יהודה חזן: שרי אחראית על פרוייקט הבנות שמתנדבות בחטיבות הביניים.

תלמידה: אנחנו מאמצות את הבנות מכיתה ז' עד י'.

תלמידה: אנחנו מדברים איתן על כל מיני בעיות שאנחנו מתמודדות איתן, שקשה לדבר עליהן עם מורים.

תלמידה: אנחנו מזדהות עם הבעיות שלהן והתחושות שלהן.

תלמידה: אני מעבירה לכיתה ט' פעילות כזו.

יהודה חזן: יש פה תלמידה מכיתה ט'.

תלמידה: הפעילות של שרי היא כיף.

תלמידה: זה תורם לנו.

תלמידה: אנחנו מדברות איתה על כל מיני דברים, וזה נוח לנו כי היא גם עברה את זה.

תלמידה: היא נותנת לכל אחת חופש דיבור.

תלמידה: היא לא באה עם טענות אלא מנסה לפתור בעיות.

תלמידה: היא תורמת לנו מאוד.

תלמידה: אנחנו משתחררות, וזה ממש כיף.

מל פולישוק-בלוך: שרי, האם את מדריכה בבני עקיבא?

תלמידה: כן.

יהודה חזן: צופייה היא ראש מועצת התלמידים, והיא תציג את הדברים.

תלמידה: הבחירות נעשות בצורה דמוקרטית באולפנא.

תלמידה: אני מייצגת אותן.

תלמידה: אנחנו מתמקדות יותר על הקטע החברתי של בית הספר.

תלמידה: התלמידים מעלים בישיבות בעיות שאנחנו מנסים לפתור.

מל פולישוק-בלוך: האם ההנהלה והמורים מקשיבים לכם?

תלמידה: כן.

תלמידה: עד עכשיו כל מה שביקשתי קיבלתי.

תלמידה: זה מתבטא בתקציבים, בחדר ישיבות שקיבלנו וכו'.

מל פולישוק-בלוך: האם גם לתלונות של התלמידים כלפי המורים מתייחסים ברצינות?

תלמידה: כן.

תלמידה: בינתיים לא נתקלנו עדיין בתלונות רציניות.

מל פולישוק-בלוך: אנחנו ערכנו השבוע דיון על חינוך סביבתי.

מל פולישוק-בלוך: האם אתם כאן מטפלים בנושאים האלה?

מל פולישוק-בלוך: האם אתם מלמדים אותם מה זו סביבה ואיך חיים בשלום עם סביבה.

מל פולישוק-בלוך: האם אתם יוזמים נושאים סביבתיים?

מל פולישוק-בלוך: אני מדברת גם על ניקיון, אבל גם על היכרות עם הסביבה ועם תופעות טבע.

תלמידה: זה נעשה יותר במסגרת פעילויות של של"ח, אבל זה קיים.

מל פולישוק-בלוך: אני חייבת לציין, שאתן לבושות בשיא האופנה.

מל פולישוק-בלוך: אצלנו ברעננה לא לבושים ככה.

תלמידה: אני תלמידת כיתה י"א.

תלמידה: בבית הספר יש לנו הרבה פעילויות שקשורות לשל"ח ולידיעת הארץ.

תלמידה: בכל טיול, התפקיד של המש"ציות הוא להעביר הדרכה לתלמידות בצורה הטובה ביותר, כך שהן תגלנה עניין.

מל פולישוק-בלוך: האם לא שוכרים מדריכים מבחוץ?

תלמידה: לא.

תלמידה: יש לנו את המורה לשל"ח שיוצא איתנו לכל טיול.

תלמידה: בחטיבת הביניים התלמידים יוצאים לטיול שנתי בן יומיים-שלושה, כאשר המש"ציות מצטרפות אליהם והן מעבירות את ההדרכות למשך כל הטיול, בנושא ידיעת הארץ, אהבת הארץ והסביבה.

מל פולישוק-בלוך: לאן אתם נוסעים?

תלמידה: רמת הגולן, מדבר יהודה, אילת וירושלים.

מל פולישוק-בלוך: האם מדובר רק בנסיעה אחת בשנה?

יהודה חזן: בכיתות י'-יא' יש בנוסף 6 ימי שדה בשנה ויום של סיור לימודי.

מל פולישוק-בלוך: מי ממן את 6 ימי השדה האלה?

יהודה חזן: זה במסגרת של"ח.

יהודה חזן: משרד החינוך ממן את הימים האלה, כאשר אנחנו ממנים רק את הנסיעות.

יהודה חזן: עכשיו תדבר יו"ר המדרשה התורנית בבית הספר.

תלמידה: בנות בכיתות י'-יא' מתנדבות להעביר פעילויות עם מסר.

מל פולישוק-בלוך: איזה סוג של מסר.

תלמידה: הפעילויות הן בזמני חגים.

תלמידה: כל תלמידה בנתה סוכה עם פסול מסוים, וכך למדו את כל הפסולים שיכולים להיות בסוכה.

תלמידה: במדרשה עצמה נבנתה סוכה כשרה.

מל פולישוק-בלוך: כלומר מדובר במסרים תורניים.

יהודה חזן: אנחנו מזמינים גם את כיתות ו' וכיתות אחרות שישתתפו בהדרכות האלה.

מל פולישוק-בלוך: למה את דווקא פעילה בתחום הזה ולא בתחומים אחרים?

תלמידה: התחברתי לזה יותר.

תלמידה: הרב נכנס לכיתה ודיבר על המדרשה, וכל אחת בחרה במה שהיא רוצה.

יהודה חזן: אני רוצה להציג בפנייך פרוייקט נוסף שאנחנו עושים אחרי הצוהריים.

יהודה חזן: תלמידי בבתי ספר יסודי מהעיר כולה באים לקבל עזרה בשיעורי בית, במסגרת פרוייקט שנקרא "מקום בלב".

יהודה חזן: התלמידות שלנו מתנדבות.

יהודה חזן: יעקב אטיאס יציג את הפרוייקט שהוא מוביל בבתי הספר בחטיבות הביניים.

יעקב אטיאס: פעם ראשונה שמדובר בפרוייקט של משרד החינוך, שבו יש תאריך סיום והתחייבות לפעילות של 5 שנים.

יעקב אטיאס: כל אחד יודע היום מי הוא התלמיד המתקשה.

יעקב אטיאס: פעם חשבנו שהתלמידים האלה הם ילדים עצלים וחסרי מוטיבציה, אבל היום אנחנו יודעים שאלה ילדים בעלי לקויות למידה.

יעקב אטיאס: משרד החינוך השקיע לאורך השנים המון כסף לטיפול בנושא הזה.

יעקב אטיאס: גם אנחנו השקענו שעות רבות בלימוד שיעורי עזר לתלמידים המתקשים, אבל התברר, על פי דו"ח מבקר המדינה, שכל זה היתה עבודה ללא תוצאות מספקות.

יעקב אטיאס: בדו"ח מבקר המדינה נאמר: "מחקרים מראים שקשיים של תלמידים בעלי ליקויי למידה שאינם מטופלים בזמן המתאים באופן הולם, עלולים לפגוע בהישגיהם ובכל חייהם של אותם תלמידים, גם בעתיד.

יעקב אטיאס: איתור מוקדם, אבחונם ומתן טיפול מתאים מגדילים אץ סיכויו שלממש את יכולותיו הלימודיות, יפחיתו את הנזקים..." נקבע, כי הטיפול בליקויי למידה איננו מקצועי ומספק, למרות שמוקעים כספים ומאמצים רבים.

יעקב אטיאס: כך גדל התסכול שלמרות ההשקעה אין תוצאה.

יעקב אטיאס: בעקבות דו"ח מבקר המדינה הקימה המחלקה ללקויות למידה במסגרת שפ"י, תוכנית שנקראת תוכנית "צוותא".

יעקב אטיאס: הרעיון הוא שילד ילמד בכיתה רגילה ויקבל טיפול פרטני.

יעקב אטיאס: לצערנו, התוכנית הזו לא הביאה לתוצאות המצופות.

יעקב אטיאס: הקימו תוכנית מקבילה לליקויי למידה, כאשר הים איחדו את שתי התוכניות וקראו להן תוכנית אל"ע, אבחון למידה והערכה, כאשר הדגש הוא על האבחון.

יעקב אטיאס: הגיעו למסקנה שגם אם תשקיע בילד הרבה שעות למידה באמצעות מורים מקצועיים, לא יהיה ניתן להגיע לתוצאות רצויות אם אתה לא יודע מהי הבעיה הספציפית של הילד.

יעקב אטיאס: מהיום, כל ילד בכיתה ז' עובר אבחון.

מל פולישוק-בלוך: אנחנו ערכנו בוועדת החינוך ישיבה בנושא הזה, ושמענו ממשרד החינוך את מה שאתה עכשיו מתאר.

מל פולישוק-בלוך: אני יודעת שאין קשר בין המחלקות השונות במשרד החינוך.

מל פולישוק-בלוך: אני הייתי עושה תוכנית "בצוותא" למשרד החינוך.

מל פולישוק-בלוך: אני חושבת שצריך להתחיל הרבה קודם באבחון התלמידים.

מל פולישוק-בלוך: בכיתה ז' זה מאוחר מדי.

דובר: אנחנו התחלנו לבצע את זה ביישוב כולו, כבר בכיתה ב'.

יעקב אטיאס: מה שקורה, הוא שמשרד החינוך מחליט על תוכנית ולא נותן בידיו כלים.

יעקב אטיאס: אם אני אקרא את כל התפקיד של המנהל, אני לא אישן טוב בלילה.

מל פולישוק-בלוך: לפי דו"ח דברת, תקבל עוד כמה סמכויות.

יעקב אטיאס: בתוכנית החדשה, אמרו שיתקצבו מישהו במערכת שיהיה אחראי על הנושא הזה.

יעקב אטיאס: הוא יעשה את האבחונים, ואנחנו לא נהיה תלויים בשפ"י.

יעקב אטיאס: היא תבוא 6 שעות בשבוע ותקבל על כך משכורת.

יעקב אטיאס: כך לא הכל יהיה תלוי במנהל.

יעקב אטיאס: מנהל המחוז חייב לתת בכל שנה תקציב לתפקיד הזה.

יעקב אטיאס: שגיאה אחת נעשתה השנה, וזה שהם התחילו מאוחר.

יעקב אטיאס: הם היו צריכים לתת מנחה קבוע לכמה בתי ספר, אבל נגמרו להם ימי ההדרכה.

יעקב אטיאס: הבטיחו לנו שבשנים הבאות יהיה מדריך צמוד.

מל פולישוק-בלוך: אני נלחמת במשרד החינוך שישקיע כמה שיותר משאבים בתחילת הדרך, בגני הילדים ובכיתות א'-ג'.

מל פולישוק-בלוך: גם דברת מדבר על זה.

מל פולישוק-בלוך: אני חושבת, שאם אנחנו נאתר ילדים בתחילת דרכם, נשקיע בהם וניתן להם את הערכים שאתם מדברים עליהם, נצטרך אחר כך לטפל בהרבה פחות בעיות.

מל פולישוק-בלוך: משרד החינוך אומר שזה נכון, אבל.

מל פולישוק-בלוך: ..

מל פולישוק-בלוך: אני שאלתי קודם, האם יש קשר בין הבנים והבנות.

מל פולישוק-בלוך: ברור לי שאתם מעונינים בלימודים נפרדים בכיתות נפרדות של בנים ובנות.

מל פולישוק-בלוך: האם לא נכון להקים בית ספר אחד גדול יותר שבו ילמדו הבנים והבנות בכיתות נפרדות, וכך המשאבים יהיו יותר גדולים, וגם תהיה הזנה הדדית של אנשים שצריכים לחיות ביחד אחד עם השני?

יהודה חזן: לפני 15 בנים היה בית ספר של בנים ובנות יחד.

יהודה חזן: הוכח במחקרים שבנות שלומדות לבד, הן בעלות הישגים גבוהים יותר.

מל פולישוק-בלוך: אין לי ויכוח על זה.

דוברת: אפשר לקחת מתחם כמו בית הספר באבן שוהם, ולהפוך אותו לבית ספר אחד, כאשר לכל אחד יהיה אגף נפרד.

יהודה חזן: מבחינת הערכים של החינוך הדתי, הבעיה היא המתח המיני בין שני המינים.

יהודה חזן: אנחנו מאמינים בחינוך הנפרד.

יהודה חזן: בשעות אחר הצוהריים יש פעילויות רבות משותפות לשני המינים.

דוברת: אנחנו נפגשים בפעילויות רבות, מעבר לפעילות בבני עקיבא.

מל פולישוק-בלוך: לכן אני אומרת, שגם מבחינה מעשית-פרקטית של ניצול משאבים נכון יותר של המערכת, זה נכון יותר.

מל פולישוק-בלוך: אתה פתחת וסיפרת על הצמצומים והקיצוצים.

מל פולישוק-בלוך: כאשר יש מתחם גדול יותר ואיגום משאבים, אתה מיעל את המערכת.

מל פולישוק-בלוך: אני בדעה שאנחנו צריכים להנמיך את החומות בין קבוצות אוכלוסייה שונות, בנים ובנות, דתיים וחילוניים, ערבים ויהודים וכו'.

מל פולישוק-בלוך: יותר מדי חומות יש בנינו.

מל פולישוק-בלוך: כיוון שגברים ונשים צריכים לדעת לחיות ביחד במדינה מתוקנת ומתקדמת, זה יהיה גם נכון מבחינה ערכית לחיות ביחד.

מל פולישוק-בלוך: אני מבינה את העניין של המתח בתוך הכיתה, ולכן אפשר לשמור על המבנה של כיתות נפרדות ואגפים נפרדים.

דוברת: ולו רק בשביל לתת מענה לצרכים של ילדים שלא מוצאים את עצמם במסגרות ישיבתיות.

דוברת: אני רוצה לספר לך שבנהרייה קיימת מסגרת אחת לבנים, שהיא ישיבתית, כאשר לא תמיד המסגרת הזו מתאימה לצרכים של הילדים.

דוברת: בנוסף, קיימת מסגרת של האולפנא.

דוברת: יש תלמידים שנופלים בין הכיסאות ונאלצים למצוא את עצמם במסגרת אחרת לגמרי.

דוברת: אני חוויתי את זה על בשרי.

דוברת: הבן שלי התחיל בישיבה ולא הסתדר, ולבסוף מצא עצמו במסגרת לא מתאימה.

מל פולישוק-בלוך: אני בדעה שצריכים לפגוש את התלמידים, המורים ושאר האנשים בשטח.

מל פולישוק-בלוך: מראה עיניים יותר טוב מכל דבר אחר.

מל פולישוק-בלוך: תודה רבה לכם.

מל פולישוק-בלוך: פגישה עם ראש העיר

מל פולישוק-בלוך: שלום לכולם.

מל פולישוק-בלוך: אנחנו ביקרנו בשני בתי ספר.

מל פולישוק-בלוך: אני התרשמתי משני בתי הספר, במיוחד מבית הספר טרומפלדור, ששם האוכלוסייה חלשה והמבנה ישן, אבל בעזרת קוסמטיקה הצליחו להפוך אותו לבית ספר טוב.

מל פולישוק-בלוך: יש שם הרבה רצון טוב וזה נשמע נהדר.

מל פולישוק-בלוך: לגבי האולפנא, שאני עד עכשיו לא מבינה למה לא קוראים לזה בית ספר, אני מצפה ממערכת החינוך הישראלית שתהיה מערכת חינוך ממלכתית.

ראש העיר רון פרומר: הישיבה לא קשורה למערכת הממלכתית-דתית.

מל פולישוק-בלוך: הבנתי שגם המערכת הממלכתית-דתית זו אימפריה נפרדת ממערכת החינוך.

מל פולישוק-בלוך: אולי קצת הקשיתי עליהם, אבל לא הבנתי למה בית ספר של בנות צריך להיות נפרד מזה של הבנות.

מל פולישוק-בלוך: אתה כראש עיר מבזבז המון משאבים על בתי ספר קטנים.

מל פולישוק-בלוך: בית ספר טרומפלדור זה סיפור אחר.

מל פולישוק-בלוך: זה בית ספר שנמצא בתוך הקהילה, ויש למבנה שלו סיבות טובות.

מל פולישוק-בלוך: פה מדובר בבית ספר שממוקם במרכז העיר, ולכן זה היה נראה לי לא נכון, גם מבחינה פרקטית וגם מבחינה מהותית.

ג’ני וייס: אנחנו נפגשנו עם המפקחות ממלכתי-דתי, והעלינו בפניהן את השאלות האלה.

ג’ני וייס: גילינו כי בהחלט קיימת אפשרות כזו בנהרייה, וזאת עקב שינויים שיערכו בעיר ובניית בית הספר החדש.

ג’ני וייס: יתכן ויהפכו את בית ספר אבן שוהם לבית ספר ממלכתי-דתי לבנים, כאשר האולפנא תישאר באותו מקום, כך שהמבנה יהיה מבנה אחד עם אגפים שונים.

ג’ני וייס: אנחנו רוצים להפוך את בית הספר הזה לבית ספר אזורי לבנים, כאשר שבנים מכל האזור יוכלו להצטרף אלינו, ולא יצטרכו להגיע לעכו.

מל פולישוק-בלוך: אחת המורות שהיא אישה דתייה, אמרה שצר לה שיש בנהרייה רק ישיבה, כאשר לא תמיד כל אחד מוצא את עצמו בישיבה, והעירייה צריכה לתת מענה לכל אחד שמחפש תיכון מסוג אחר.

מל פולישוק-בלוך: אני מבינה שיש לכם 56,000 איש.

מל פולישוק-בלוך: זו עיר, ולכן אתם צריכים לתת מענה גם לתיכוניסטים שהם חובשי כיפה, שלא רוצים ללמוד בישיבה.

ראש העיר רון פרומר: את צודקת.

ראש העיר רון פרומר: בגלל איזשהו כשל, אישרו את המצב הזה שקיים כבר הרבה שנים טובות.

ראש העיר רון פרומר: הרבה מאוד ילדים נאלצים לגרור את הרגלים לערים אחרות, כמו עכו ומעלות.

ראש העיר רון פרומר: חלק מהשינוי שאנחנו רוצים להכניס למערכת החינוך בנהרייה, כולל פתרון לאוכלוסייה הדתית.

ראש העיר רון פרומר: אני מעדיף בית ספר מעורב של בנים ובנות.

ראש העיר רון פרומר: אנחנו פועלים בכיוון.

ראש העיר רון פרומר: ישנן בעיות מבניות, למרות שבשנה הבאה אנחנו עומדים לפתוח בית ספר תיכון חדש.

מל פולישוק-בלוך: האם הוא יהיה שש שנתי?

ראש העיר רון פרומר: או שהוא יהיה שש שנתי, או שאנחנו נפעיל אותו במתכונת של 7 ו-5.

ראש העיר רון פרומר: אני הבנתי שהגיל שבו מומלץ להיפרד מבית ספר יסודי, הוא כיתה ח'.

מל פולישוק-בלוך: אבל אז זה 8 ו-4.

ראש העיר רון פרומר: אבל יש לנו מגבלות פיזיות.

ראש העיר רון פרומר: אנחנו לא יכולים להוסיף היום שתי שכבות לבית ספר תיכון.

ראש העיר רון פרומר: אם נחליט לפתוח בית ספר יסודי חדש, אז זה אולי יסתדר.

מל פולישוק-בלוך: כמה בתי ספר יש לכם.

המנכ”ל: יש לנו מערכת חינוך שכוללת 10,000 אנשים, כאשר בגני הילדים יש לנו 2,500 ילדים ובמערך היסודי 3,500 ילדים ובעל יסודי 250 כיתות.

ראש העיר רון פרומר: יש לנו את בית ספר קריית חינוך, שמחולק לשתי חטיבות ביניים ושתי חטיבות עליונות.

ראש העיר רון פרומר: יש לנו בית ספר אחד של 20 כיתות ועוד בית ספר של 20 כיתות.

מל פולישוק-בלוך: ויש להם מנהל אחד?

ראש העיר רון פרומר: לכל יחידה יש מנהל משלו, ומעליהם יש מנהל אחד.

ראש העיר רון פרומר: כל הנציגים שבאו לכאן היום, רוצים לדעת מה הם יכולים לקבל ממך.

מל פולישוק-בלוך: אנחנו לא יכולים להבטיח דברים, אבל אנחנו מנסים לפתור בעיות, כמו חסמים בכל מיני מערכות, או בית ספר שעומד בפני סגירה, כפי שהיה בבני ברק.

מל פולישוק-בלוך: מגיעים אלינו מדי יום הרבה מאוד מכתבים שמבקשים שנדאג לכל מיני בעיות.

מל פולישוק-בלוך: אמנם הכסף אצל השרה, אבל יש בינינו מערכת יחסים כזו שאפשר להשפיע.

מל פולישוק-בלוך: אם יש לכם צרכים, אתם יכולים להשמיע אותם.

ג’ני וייס: יש לנו צרכים.

ג’ני וייס: אנחנו קודם כל שוקלים שינוי במערכת החטיבה העליונה.

ג’ני וייס: כרגע שוקלים את האפשרויות ומתגבשת החלטה.

ראש העיר רון פרומר: ישנה תופעה ידועה של תלמידים שהולכים ללמוד בפריפריה, בקיבוצים ומועצות כלליות.

ראש העיר רון פרומר: מי שיכול חוטף.

מל פולישוק-בלוך: קח לדוגמא את בית ספר טרומפלדור.

מל פולישוק-בלוך: שם מדובר בבית ספר שממוקם בשכונה בעייתית, ולמרות זאת בית הספר נראה יפה.

מל פולישוק-בלוך: אם אתה רוצה ליצור את אותן מערכות הלא שגרתית, זו הדרך לעשות את זה, להפנות לשם תלמידים מכל העיר.

מל פולישוק-בלוך: גם בחולון, הקימו בכיתות מופת דווקא בשכונות החלשות.

מל פולישוק-בלוך: גם בתל אביב, בית ספר של שבח מופת נמצא בשכונה שאין בה יותר ילדים שגרים בסביבה.

מל פולישוק-בלוך: זה היה בית ספר של האוכלוסייה הכי חלשה באזור, והיום הוא בית ספר המוביל בארץ.

מל פולישוק-בלוך: בחדרה, היינו בבית ספר רגיל עם אוכלוסייה מעורבת, עם רמה סוציו-אקונומית רגילה.

מל פולישוק-בלוך: ד"ר סמוכה הביא אותי לשם והראה לי, איך העמותה הזו עושה נפלאות, במיוחד בתחום המתמטיקה.

מל פולישוק-בלוך: גם באורט פתחו כיתות לתלמידים חלשים, ולהם נותנים משאבים ואת המורים הנכונים.

מל פולישוק-בלוך: לאט לאט מצליחים להגיע לשם תלמידים גם מערים אחרות.

מל פולישוק-בלוך: השבוע דיברנו על חינוך סביבתי, אקולוגיה, ידיעת הארץ, מדעי כדור הארץ וכו'.

מל פולישוק-בלוך: גם זה נושא שילדים רבים מגלים בו עניין.

מל פולישוק-בלוך: דרך חווית הטבע, הם לומדים פיזיקה, כימיה ודברים אחרים נוספים.

מל פולישוק-בלוך: דווקא בגלל המיקום של בית הספר הזה והשטח הגדול שיש לך שם, ייתכן שאתם יכולים לבנות שם בית הספר סביבתי.

מל פולישוק-בלוך: יש כל מיני דברים שניתן לעשות, כדי למשוך את האוכלוסייה החזקה לשם.

מל פולישוק-בלוך: אני בטוחה שמשרד החינוך ייתן תמיכה לפרוייקטים כאלה.

מל פולישוק-בלוך: אולי אנחנו נציע להקים אתר אינטרנט שבו יעלו רעיונות כאלה.

ראש העיר רון פרומר: יש בצפון אתר גדול מאוד, אליו ניתן להיכנס דרך כל בית ספר.

ראש העיר רון פרומר: יש שם שפע של רעיונות וחומרי למידה.

מל פולישוק-בלוך: אני לא מדברת על חומרי למידה.

מל פולישוק-בלוך: אני מדברת על רעיונות ברמה המערכתית.

מל פולישוק-בלוך: אני מאמינה שאנחנו צריכים לחבר את התלמידים לטכנולוגיה.

מל פולישוק-בלוך: ילדים צריכים לדעת איך להשתמש במחשב ובאינטרנט כמקור למידע.

מל פולישוק-בלוך: שמענו שעיריית נהרייה עדיין לא קיבלה את זה כפרוייקט.

ג’ני וייס: אנחנו כבר מכינים תשתיות לזה.

ראש העיר רון פרומר: זה בשלבי סיום.

ג’ני וייס: מרגע שראש העיר עלה לשלטון, אנחנו לוקחים את הנושא הזה מאוד ברצינות.

מל פולישוק-בלוך: יש לי הערה נוספת, שהעליתי בביקור בבית הספר האחרון, ואני מעלה את זה גם בכל ישיבה של וועדת חינוך, וזה הנושא של גננות וסייעות.

מל פולישוק-בלוך: אני חושבת שצריך לחזק את הגיל הרך.

מל פולישוק-בלוך: בנושא הזה, לרשות המקומית יש השפעה מאוד גדולה, כי הם המעסיקים של הסייעות.

מל פולישוק-בלוך: הסייעות מקבלות שכר מהנמוכים ביותר שיש בשוק, ובהתאם לכך גם כוח האדם הוא ברמה הכי ירודה שיש בשוק.

מל פולישוק-בלוך: אתם בעצם לא מעסיקים סייעת לגננת שאמורה ללמד את הילדים, אלא אתם מעסיקים מישהי שאמורה לנקות את השירותים של הילדים.

מל פולישוק-בלוך: עבור הילדים, הסייעת היא כמו הגננת.

מל פולישוק-בלוך: בהרבה מאוד גנים אנו רואים שהילדים מתייחסים אליה כפי שהם מתייחסים לגננת.

מל פולישוק-בלוך: לכן, כאשר הסייעת לא יודעת עברית כמו שצריך ואפילו מנבלת את הפה לעיתים, אנו רואים את התוצאות.

מל פולישוק-בלוך: הדבר הזה צריך להשתנות מהיסוד.

מל פולישוק-בלוך: צריכים להתייחס אל הסייעת כמו עובד הוראה לכל דבר.

מל פולישוק-בלוך: גם חלק גדול מן הגננות, לא נמצא ברמה שבה היינו רוצים לראות גננת.

מל פולישוק-בלוך: לשם כך צריך להעביר משאבים, ועד שמשרד החינוך יזוז ייקח קצת זמן.

מל פולישוק-בלוך: לכן, אני מציעה שראש העיר ינקוט בפעולה על מנת לחזק את הגנים.

ראש העיר רון פרומר: בעניין הזה אנחנו דווקא הגינו רעיון שאנחנו עובדים עליו כעת.

ראש העיר רון פרומר: אנחנו הצענו שכל עובד שנכנס לעבוד במערכת החינוך, ולא משנה אם זו מזכירה בבית הספר, איש אחזקה או סייעת, צריך לעבור ועדת מיון, שתורכב מאנשי הפיקוח, אנשי הרשות המקומית ונציגות של ועד הורים.

מל פולישוק-בלוך: המקצוע היחידי שבו לא בודקים את אופי האדם ושואלים האם הוא בכלל מתאים לתפקיד, זה מקצוע ההוראה.

מל פולישוק-בלוך: ייתכן והאדם שונא ילדים, לא יכול לעמוד מול אנשים או שאינו בעל יכולת מנהיגות.

מל פולישוק-בלוך: היום עושים בחינה של גרפולוגיה ועוד אלף בדיקות אחרות לכל מזכירה ואפסנאי, אבל לא לעובד הוראה.

ראש העיר רון פרומר: בעקבות דו"ח דברת, כל מורה יצטרך לעבור רישוי.

מל פולישוק-בלוך: השאלה היא, מה יבחנו שם.

ראש העיר רון פרומר: אני לא ראיתי התייחסות או קביעת עמדה של ועדת החינוך בנוגע לדו"ח דברת.

ראש העיר רון פרומר: אני חושב שיש פה איזשהו נתק.

ראש העיר רון פרומר: בדו"ח עצמו יש הרבה דברים שברור לכולנו שהם לא ייושמו בשטח.

מל פולישוק-בלוך: אני יכולה לומר לך, שאני פגשתי את דברת כבר כמה פעמים.

מל פולישוק-בלוך: הם פעלו בדרך חשאית ורצו להביא את הדו"ח המסוכם, כי הם חששו שכל אחד ימשוך אותם למקום אחר.

מל פולישוק-בלוך: אני חושבת שאם הם היו מקיימים דיאלוג, זה היה טוב יותר.

מל פולישוק-בלוך: דברת יודע שכל מה שהם הולכים לעשות, מחייב שינוי חקיקה.

מל פולישוק-בלוך: ועדת החינוך היא השלב הראשון של יישום דו"ח דברת.

מל פולישוק-בלוך: בלי ועדת החינוך של הכנסת, אי אפשר לעשות שום דבר.

מל פולישוק-בלוך: נושאים כמו העסקת עובדים, המבנה השונה, לא ניתנים ליישום בלי ועדת חינוך.

מל פולישוק-בלוך: חוק חינוך חובה עומד להשתנות מהיסוד.

מל פולישוק-בלוך: הכל ייעשה דרך ועדת החינוך ייעשה הכל.

מל פולישוק-בלוך: אני פחות התייחסתי לוועדת דברת, כי לוועדה לא היתה נגיעה לכנסת.

ראש העיר רון פרומר: אם את מדברת על הליכים של חקיקה, אלה הליכים מאוד ארוכים, כאשר הקטר כבר התחיל לנסוע.

מל פולישוק-בלוך: כאשר מדובר בשינוי חוק יסוד, כמו כמה סגנים יהיו לראש הממשלה, זה יכול ללכת מהר מאוד.

ראש העיר רון פרומר: דיברת קודם על הנושא של הסרת חסמים.

ראש העיר רון פרומר: זה מה שהוטל עליי לעשות.

ראש העיר רון פרומר: אני רואה את המחלוקות בוועדה, כאשר אנשי משרד החינוך לא תומכים.

מל פולישוק-בלוך: השרה היתה אצלי כבר כמה פעמים וכך גם המנכ"לית.

מל פולישוק-בלוך: כאשר הן לא באות, הן שולחות את הדרג הכי בכיר שיש להן.

ראש העיר רון פרומר: בנושא של הסרת חסמים, יש כמה דברים שמטילים על הרשות, כאשר מדובר בסכומים גדולים מאוד.

ראש העיר רון פרומר: לא צריכה להיות עמדה אחת של ראשי רשויות ועמדה שנייה של ממשלה.

ראש העיר רון פרומר: ועדת החינוך צריכה לעזור לנו בכך.

ראש העיר רון פרומר: בנושא לש גני ילדים, לאורך כל השנים אנחנו קיבלנו 100% עבור מורים וגני ילדים, על רקע אזור עדיפות לאומית ב'.

ראש העיר רון פרומר: באמצע שנה שעברה, הורידו את זה ל-90%, וכך זה מתחיל.

ראש העיר רון פרומר: אנחנו צריכים לעודד את האנשים שבאים לכאן מאזור הקריות, ולכן כל הנטל נפל על הרשות המקומית.

ראש העיר רון פרומר: אחר כך צועקים על הרשות המקומית ושואלים, מדוע יש לנו גירעונות ומענקי איזון.

ראש העיר רון פרומר: הדוגמא השנייה לכך, היא הנושא שההסעות.

ראש העיר רון פרומר: לאורך כל השנים קיבלנו סיוע במימון הסעות, כאשר הבוקר הבנו שהורידו 2,250,000 שקלים מימון הסעות תלמידים.

מל פולישוק-בלוך: את מי אתם מסיעים?

ראש העיר רון פרומר: יש לנו תלמידים שלומדים בחיפה, למשל.

ראש העיר רון פרומר: משרד החינוך נותן 5,000 שקלים למלווה בחינוך מיוחד, כאשר אנחנו צריכים להעסיק מלווה לתלמידים בחינוך מיוחד, כאשר זה עולה לנו 450,000 שקלים בשנה.

מל פולישוק-בלוך: האם באזור אין מסגרת לילדים האלה?

דובר: לא, כל אחד זקוק למוסד שלו.

ראש העיר רון פרומר: אם עיר כמו נהרייה היתה צריכה להקים בית ספר לכל סוג של חינוך מיוחד, היו 5 תלמידים בכל בית ספר.

המנכ”ל: הבוקר הגיעו אלי ואמרו לי שצריך להכפיל את מספר המלווים, ואנחנו אמרנו שאנחנו לא נוכל לעמוד בזה.

המנכ”ל: אני לקחתי החלטה כמנכ"ל, ואמרתי מה שהיה הוא שיהיה, עם כל הצער שבעניין.

המנכ”ל: אנחנו לא מסוגלים לתקצב זאת.

ראש העיר רון פרומר: המצב הוא הדדי.

ראש העיר רון פרומר: כמו שאנחנו שולחים ילדים לחיפה, כך שולחים אלינו ילדים מטבריה ומחצור.

ראש העיר רון פרומר: היה לנו אפילו ילד שהגיע מקריית שמונה.

ראש העיר רון פרומר: אנחנו מעסיקים אנשי סיוע, מזכירות ושרתים, ובבת אחת משרד החינוך הוריד 13%.

ראש העיר רון פרומר: ברור לנו שלא נשאיר את השירותים מלוכלכים כי המנקה מגיעה אחרי הצוהריים.

ראש העיר רון פרומר: מי סופג את זה?

ראש העיר רון פרומר: הרשות המקומית.

מל פולישוק-בלוך: הנושא הזה עלה בישיבה שהיתה השבוע בוועדה.

מל פולישוק-בלוך: שרת החינוך אמרה שבמשך כל ה-15 הקיצוצים שהיו במשרד החינוך, הסעיף הזה לא קוצץ.

מל פולישוק-בלוך: הפעם, החליטו שצריך לקצץ גם בתחום הזה.

מל פולישוק-בלוך: לא היתה לה ברירה.

מל פולישוק-בלוך: זה היה נימוק די משכנע, אם כי כואב.

ראש העיר רון פרומר: הנימוק המשכנע, הוא לבוא ולראות בשטח אם הצורך הזה קיים או לא קיים.

מל פולישוק-בלוך: גם הצורך של הילדים בעלי הנכויות קיים, הצורך לשפר את רמת המתמטיקה ועוד מיליון נושאים אחרים.

מל פולישוק-בלוך: ב-3 שנים האחרונות היו 15 קיצוצים, ואם תסתכל כמה קיצצו בכל התחומים האחרים, תראה ש-13% זה יחסית מעט.

ראש העיר רון פרומר: תקציב משרד החינוך הוא 25 מיליארד שקלים.

ראש העיר רון פרומר: זה התקציב השני בגודלו.

ראש העיר רון פרומר: העובדה היא נכונה, בעבר לא קיצצו בתחום הזה כי לא רצו לפגוע ברשויות, אבל עכשיו עשו דברים יותר חמורים.

ראש העיר רון פרומר: קיצצו 4.5% בשעות ההוראה בעל יסודי.

ראש העיר רון פרומר: שמעת שבית הספר הדתי נעזר בהתנדבות בשעות כאלה ואחרות.

ראש העיר רון פרומר: לא כולם מוכנים לזה.

ראש העיר רון פרומר: אנו משתדלים שלא לחרוג, והתוצאה בשטח.

מל פולישוק-בלוך: בעניין הזה אין לך מחלוקת איתי.

מל פולישוק-בלוך: אני טוענת, שאת התקציב של 25 מיליארד שקל, אפשר לחלק טוב יותר.

מל פולישוק-בלוך: יש 718,000,000 שקלים להכשרת מורים, כאשר חלק גדול מזה מוקצה למורים חדשים אנחנו יודעים בוודאות שהם לא הגיעו למערכת הזו.

מל פולישוק-בלוך: חלק גדול מועבר למכללות של הכשרת מורים שמתוכם מגיעים רק מעט חורים.

מל פולישוק-בלוך: זה בזבוז משאבים.

מל פולישוק-בלוך: יש דברים נוספים.

מל פולישוק-בלוך: הטיולים נגמרו, סל תרבות אין והכל נופל על ההורים.

מל פולישוק-בלוך: האם סיור לימודים אינו חלק ממערכת החינוך?

מל פולישוק-בלוך: להפך.

מל פולישוק-בלוך: הוא מלמד יותר מאשר לשבת ולשמוע במשך 3 שעות ספרות בכיתה.

ראש העיר רון פרומר: עושים את זה בחוגי העשרה.

מל פולישוק-בלוך: שההורים צריכים לממן.

מל פולישוק-בלוך: אני חושבת שזה צריך להיות חלק אינטגרלי ממערכת החינוך.

מל פולישוק-בלוך: אני אמרתי לשרה שיש לה כמות ענקית של שעות הוראה, ואותן היא צריכה לחלק אחרת.

מל פולישוק-בלוך: יש 70,000,000 שקלים המיועדים לשכירות של מבנים.

מל פולישוק-בלוך: אני חושבת שזה סכום ענק.

מל פולישוק-בלוך: יכול להיות שחלק מהסכום הזה כבר לא צריך מזמן.

מל פולישוק-בלוך: המנכ"לית עצמה אמרה שהיא רוצה לקחת מבנים יותר זולים, אבל האוצר לא נותן לה לקיים את החוזה.

מל פולישוק-בלוך: יש חוסר תיאום וחוסר יעילות, וכאשר הדברים לא יעילים, לפעמים גם חסר כסף.

מל פולישוק-בלוך: אני אשמח אם תוכלו להעביר לי במסמך את כל הבעיות הספציפיות שהעליתם, כמו הנושא של ההסעות, ליווי ילדים, הקמת בית ספר נוסף.

מל פולישוק-בלוך: אני אנסה לפנות לגורמים המוסמכים במשרד החינוך, על מנת שיעזרו לגורמים המוסמכים שיש לכם פה במחוז.

מל פולישוק-בלוך: אני רוצה לדעת, מהו אחוז מקבלי תעודת בגרות בנהרייה?

ראש העיר רון פרומר: 60%-65%, תלוי באיזה מוסד.

מל פולישוק-בלוך: אז גם אתם צריכים להשתפר.

ראש העיר רון פרומר: בשנת 2003 נהרייה עמדה על 54%.

ועד הורים עירוני: התחושה שלנו היא טובה מאוד בהתנהלות מול ראש העיר ויתר הצוות.

ועד הורים עירוני: בשנים עברו לא ישבו הורים במעמד כזה.

ועד הורים עירוני: גם לנו יש בעיות תקציביות, אבל ברגע שאנו רואים את התמונה הכוללת, קל לנו יותר לפעול.

ועד הורים עירוני: אני רוצה להודות לראש העיר ולג'ני שזימנה אותנו לכאן, ולשבח את כל מה שעשו בבית ספר טרומפלדור.

ועד הורים עירוני: אנו רואים בחיוב את המאמץ ואת ההשקעה הכספים, שלעיתים באה על חשבוננו.

ועד הורים עירוני: אנחנו בונים את דור העתיד של העיר נהרייה.

מל פולישוק-בלוך: אני רוצה לשאול בנוגע לסוגיית האלימות.

מל פולישוק-בלוך: מהו היקף האלימות בעיר?

ראש העיר רון פרומר: יש לנו בעיה, כי אנחנו נמצאים בתוך קריית חינוך מאוד גדולה ויש בה הרבה מאוד "זולות".

ראש העיר רון פרומר: אנחנו הולכים לפרק את המבנה הזה ל-3 בתי ספר.

ראש העיר רון פרומר: עכשיו התחלנו לפעול בתוכנית משותפת עם טובה בן ארי, ואנחנו מתכוונים להכניס את כל מערכת החינוך לתוך תלם שיהיה ברור ומוסכם עם דפוסי התנהגות ברורים.

מל פולישוק-בלוך: האם אתם עושים את זה בשיתוף עם הילדים?

ראש העיר רון פרומר: כמובן.

ראש העיר רון פרומר: זה ייעשה בשיתוף ההורים, המורים, ההנהלה והתלמידים.

ג’ני וייס: אנחנו הראשונים בארץ שמפעילים את התוכנית הזו.

מל פולישוק-בלוך: צר לי לאכזב אותך, רעננה כבר עשתה את זה.

מל פולישוק-בלוך: אני פתחתי את שנת הלימודים עם ראש העיר רעננה, בבית ספר שאמא שלי למדה בו והבן שלי לומד בו, ואנחנו חתמנו על אמנה של כל העיר.

דובר: ישנה בעיה של אלימות לא רק בקרב הנוער.

מל פולישוק-בלוך: זה ברור.

מל פולישוק-בלוך: אנחנו חיים באווירה מאוד אלימה, אבל אנחנו צריכים לדאוג לכך שהדור הבא יהיה פחות אלים.

ועד ההורים: אני חושב שמה שגורם לאלימות, זה חוסר שיתוף פעולה של המערכת.

ועד ההורים: אנחנו עשינו המון מהפיכות כדי להביא את הצוות הטוב ביותר לבית הספר טרומפלדור.

ועד ההורים: היום אני כמעט ולא מקבל טלפונים מהורים.

ועד ההורים: היום כל אחד נותן מעצמו, וכאשר יש בעיות אנחנו פותרים אותן מיד.

ועד ההורים: החטיבות הן פצצת אטום וצריך לפרק אותן.

ועד ההורים: אני לא ראיתי שיש מורה שנמצא בהפסקה בקרב הילדים.

מאיר וקנין: זה לא שחור או לבן.

ועד ההורים: זה לא בדיוק שחור לבן.

ועד ההורים: צריך לבחון את הדברים ולחזק את הדברים הטובים, ולשנות ביחד עם ההורים את הדברים הלא טובים.

ועד ההורים: אנחנו רוצים להיות שותפים לצוות ההיגוי, כי בסופו של דבר אנחנו הלקוחות.

ועד ההורים: יש בעיות ביטחוניות.

ועד ההורים: קשה מאוד למנוע מאנשים זרים להיכנס.

ועד ההורים: העלות של גדרות, היא גבוהה מאוד.

מל פולישוק-בלוך: ברעננה היה בית ספר גדול שהגיע ל-1,800 תלמידים, בית ספר אוסטרובסקי, והוא השתנה ביום שהיתה לו תחרות.

מל פולישוק-בלוך: תחרות היא מיל המפתח.

מל פולישוק-בלוך: כאשר יהיה לכם בית ספר אחר עם הנהלה אחרת, יתחילו להתחרות ויפיקו את המרב.

ג’ני וייס: אני רציתי להודות למלי על הביקור.

ג’ני וייס: חשוב שידעו שנהרייה קיימת, עובדת ומתקדמת.